google/wiki40b huggingface dataset:
Para-EM i bueskyting 2018

Para-EM i bueskyting 2018 var det offisielle europamesterskapet i bueskyting for handicappede utøvere i 2018. Det ble arrangert i Pilsen i Tsjekkia fra 11. til 19. august 2018.
Det ble konkurrert i klassene menn, kvinner og mixlag, og i grenene compoundbue, recurvebue, synshemede og W1 (som kan bruke compoundbue eller recurvebue). 
Poengene i rankingomgangen avgjorde hvem som gikk til sluttspill, og i resultatlistene fra mesterskapet har alle som ble slått ut i 16-delsfinalen kommet på niendeplass.
Serie A 1950–1951

Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Frankrikes Grand Prix 2008

Rapport

Det som lenge så ut til å bli en ferd i triumf for Kimi Räikkönen ble snudd til frustrasjon da han fikk problemer med eksosanlegget på sin Ferrari. Lettelsen hos Ferrarivar nok likevel stor da han klarte å ta bilen til mål og sikre andreplassen.
For Felipe Massa derimot ble det en strålende dag på jobben og han kunne cruise inn til enda en seier og han tar dermed også over ledelsen i førermesterskapet.
Rett bak de to Ferrariene gjorde Jarno Trulli et svært bra løp for Toyota. Etter en utrolig spennende kamp mot Heikki Kovalainen sikret han seg sin første pallplassering siden Spanias Grand Prix 2005.
Robert Kubica tok femteplassen men viste at BMW ikke helt hadde farten til å kunne være med å kjempe om tredjeplassen.
U23-middelhavsmesterskapet i friidrett

U23-middelhavsmesterskapet i friidrett er et mesterskap i friidrett for utøvere som er fra og med 18 til og med 22 år gammel pr 31. desember det året mesterskapet arrangeres. Arrangør er Mediterranean Athletics Union, og det arrangeres hvert andre år. 
U23-middelhavsmesterskapet ble første gang arrangert i 2014. Mesterskapet skal bestå av 21 definerte øvelser for kvinner og menn, men 5000 meter for kvinner ble ikke arrangert i det første mesterskapet. Maksimum to deltakere fra hvert land kan konkurrere i hver individuelle øvelse.
Third Brigade

A Strangers Confession (2010)

Bandets debutalbum A Strangers Confession hadde slippdato 4. januar 2010. Utgivelsen ble sluppet på plateselskapet Fat people are harder to kidnap records, og disturbueres av Indie Distribution i Norge. Utgivelsen har høstet gode anmeldelser og terningkast i norsk presse.  NRK p3 trakk frem Third Brigade som et av Norges mest lovende band i desember 2010, og i kjølvannet av plateutgivelsen ble flere spor fra skiva spilt på programmene Sexy og Pyro.

Some Of Us Even Have Pets (2011)

26. august 2011 ble bandets andre album, Some Of Us Even Have Pets, sluppet på Fat People Are Harder To Kidnap Records / Indie Distribution. Også dette albumet fikk gode mottagelser
Høsten 2011 turnerer bandet Norge.
Mariakirken (Våler)

Bygningshistorie

Ifølge lokal tradisjon skal det ha blitt oppført en kirke like etter Olav den helliges kristning av Solør i 1022. Vala kirkia er omtalt i biskop Eysteins jordebok i forbindelse med år 1300  og 1400. Jens Nilssøn omtaler i 1597 Våler som anneks til Hof, men visiterer ikke kirken i Våler. I 1848 blir Våler overført til det nyutskilte Åsnes prestegjeld før Våler blir eget prestegjeld (og egen kommune) i 1853.
Fra 1600-tallet av forekommer beskrivelser av kirken. I 1686 betegnes den som skrøpelig, idet våpenhuset har blåst ned, og «svillene behøves at sammenbindes i alle kirkens fire hjørner.» Ut fra en beskrivelse fra 1739 er det tydelig at kirken da har blitt utvidet til korskirke og fått våpenhus samt et enkelt tårn med spir. Det skal dreie seg om en blanding av laftede og stavbygde deler, og det som har kommet til, er muligens en blanding av gammelt og nytt. Vegger og galleribrystninger (eller deler av dem) har trolig blitt rosemalt. Mot slutten av 1700-tallet er kirken igjen for liten, og i 1786 blir den beskrevet som brøstfeldig. Dessuten var stedet der den stod, flomutsatt. Det er nærliggende å anta at Storofsen i 1789 gikk sterkt ut over kirken, og den gamle kirketomten skal etter flyttingen ha blitt vasket bort av Glomma.
I 1804 ble det gitt tillatelse til å oppføre ny kirke en kilometer lenger nord. Nær det gamle kirkestedet  hever Lisbettangen seg over resten av landskapet som et lavt platå. Oppe på platået er et minnesmerke over Mariakirken, den såkalte Olavspilen, som henspiller på skildringen i Olav den helliges saga der kong Olav skjøt en pil for å avgjøre hvor kirken skulle bygges. Minnesmerket er tegnet av Rolf Arne Lie Holter og ble avduket den 31. august 1997. På stedet er også en flomstein der vannstanden fra Vesleofsen i 1995 er markert, og ved siden av er en informasjonstavle om kirken som har stått på stedet. En øy sørvest for kirkestedet kalles Kirkeholmen.

Gjenstander fra Mariakirken

Noe av det sentrale inventaret i korskirken fra 1806 var overført fra Mariakirken. Det gjelder for eksempel altertavlen og døpefonten, som begge ble reddet ut av den brennende kirken i 2009.

Altertavle

Det antas at altertavlen ble skåret av Johannes Skraastad, trolig rundt 1686. Den er påført årstallet 1697, som antas å vise til stafferingen. Tavlen har et korsfestelsestablå i hovedetasjen og over dette en medaljong med et Getsemane-motiv samt en rekke figurer. Tavlen er restaurert og anbrakt på en sidevegg i Våler nye kirke.

Døpefont

Døpefonten av kleberstein antas å være fra siste halvdel av 1100-tallet. Den er i romansk stil og har flettverksmønstre og akantusranker.

Annet

En alterkalk med disk i gotisk stil skal ha blitt skjenket til kirken på 1200-tallet. Selve kalken ble fornyet i 1717. Et dørbeslag fra 1200-tallet var montert på sørportalen i kirken som brant. I Universitetets oldsaksamling oppbevares den såkalte Olavsspenningen, som ifølge et sagn skal ha sittet i Olavs hestebibissel, og som antas å ha vært brukt som dørring i middelalderen. Fra Mariakirken stammer også en kiste datert 1690, og en dragekiste i Gjesåsen skal være laget av rivningsmaterialer fra Mariakirken.
Bembidion articulatus

Utbredelse

Bembidion articulatus finnes i Europa. Den er også registrert fra Norge.

Utseende

Bembidion articulatus er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion articulatus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Ostesmørbrød

Et ostesmørbrød er et matobjekt eller et måltid bestående av en brødskive tildekket av ost, gjerne med innslag av kjøttvarer, ketchup, krydder eller ulike grønnsaker. Det hele blir til slutt varmet opp, hovedsakelig for at osten skal smelte. Osten kan skjæres i skiver og plasseres på toppen. Hvordan man varmer opp eller steker ostesmørbrød, er valgfritt.
Et alternativ er å kombinere to brødskiver oppå hverandre, ha osten mellom, og steke ostesmørbrødet i et toastjern. Denne varianten kalles blant annet parisertoast eller croque monsieur.
Veloropsis

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er utbredt på Vanuatu.
Hilary Duff

Filmkarriere

Etter en rekke teateroppsetninger og reklamejobber i barndommen, begynte hun sin karriere i Disney Channel med «Lizzie McGuire»-serien som gikk på Fox Kids (nå Boomerang), som i senere tid også er blitt filmatisert. Duff har senere våget seg inn i spillefilmer, med sine mest kommersielt vellykkede filmer som Cheaper by the Dozen (2003), The Lizzie McGuire Movie (2003), og A Cinderella Story (2004). Hun sang duett med søsteren Haylie til filmen A Cinderella Story, hvor Hilary hadde den kvinnelige hovedrollen og spilte mot Chad Michael Murray. Hun spilte også den romantiske interessen til Frankie Muniz i actionkomedien Agent Cody Banks, som ble regissert av norske Harald Zwart. Duff kapret senere gjesterollen Olivia Burke i TV-serien Gossip Girl i 2009.
Duff og hennes mor ble oppført som produsenter for filmen Material Girls. Duff er kreditert som utøvende produsent for den kommende uavhengige filmen According to Greta.

Artistkarriere

Duff hadde interessert seg i musikk og sang siden hun var veldig liten og i 2002 signerte hun en 5-årig kontrakt med plateselskapet Hollywood Records. Musikken hennes gav henne tre RIAA-platinaalbum og over 13 millioner plater solgt på verdensbasis per februar 2007. [1] Hennes første studioalbum, Metamorphosis (2003), ble sertifisert til trippel platina og hun fulgte den opp med to platinaalbum, Hilary Duff (2004) og Most Wanted (2005). Duff ga ut sitt tredje studioalbum, Dignity (2007), som ble sertifisert til gull i august 2007 [2] og ga ut to singler, "With Love", hennes største amerikanske singel til dags dato er "Stranger". I november 2008 lanserte hun en Greatest Hits-samlingen, Best of Hilary Duff med sin tredje nummer 1 på Billboard Hot Dance Club Play med singelen "Reach Out".

Annet

Duff har også lansert kleskolleksjoner som inkluderer Stuff by Hilary Duff og Femme for DKNY Jeans og to eksklusive parfymesamlinger med Elizabeth Arden.
Amerikanske tabloider har ytret at Duff har vært i krangler med blant annet tenåringsstjernene Lindsay Lohan, Kelly Clarkson og Ashlee Simpson.
I august 2010 giftet hun seg med ishockeyspilleren Mike Comrie. I august 2011 annonserte Hilary at hun ventet sitt første barn med Mike og 20. mars 2012 fødte Duff sønnen, Luca Cruz Comrie. Hun skilte seg fra Mike Comrie i 2014.
Clio-Danae Othoneou

Familie og tidlig liv

Othoneou ble født i 1979 i Thessaloniki i nordlige Hellas, hvor hennes foreldre studerte. Hun er den eldste av tre døtre. Da hun var to år gammel flyttet de til morens hjemby Xanthi. Der begynte hun ved det nasjonale musikkonservatoriet i Xanthi før hun hadde fylt seks år. Noen få år senere flyttet familien til Kholargos, en forstad til Athen, som var hennes fars hjemby.

Musikkutdannelse

Hun fortsatte sine pianoundervisning ved det nasjonale musikkonservatoriet i Athen hvor hun studerte sammen med Marina Lamprinoudi, Parry Derempei-Papastavrou og Dionyssis Malloychos.
Hun ga sin første offentlige framføring syv år gammel i Parnassos Hall i Athen ved å spille musikk av Claude Debussy. Fra 1996 opptrådte hun i mange pianokonserter i Athen og andre greske byer.
I 1988 oppnådde hun sin akademiske grad i piano og i 2000 diplomet Soloist med professor Dimitris Toufexis.

Teaterutdannelse

Synkront med musikkutdannelse studerte hun et år ved det dramatiske fakultet, ARCHI, ved Nelli Karra. Året etter passerte hun gjennom eksaminasjon for Det greske Nasjonalteateret. Den samme perioden studerte lyrisk musikk med sopranen Irini Karayianni.
Othoneou holdt seminarer ved det fjerde sommerakademiet til Nasjonalteateret over emnet Kroppen som skuespiller og kulturelle identiteter, og ved det sjette sommerakademiet over emnet Kjærligheten i kunsten.
I 2005 tok hun endelig eksamen ved Nasjonalteaterets øverste dramatiske fakultet.
Aage Hauken

Biografi

Hauken ble presteviet av biskop John Willem Gran 25. april 1976. Han var fra juli 1977 til august 1994 tilknyttet St. Dominikus kloster i Oslo, de siste fire årene som prior. Han var deretter rektor for Lunden kloster til 2004, og har siden vært kapellan for St. Franciskus Xaveriussøstrene på Voss og rektor for St. Olavs kapell der.
Han er utdannet som organist under Trygve Præsttun, Kjell Flem, Colin Walsh og Nikolay Apollyon, og har i tillegg til å virke som organist også skrevet 30 verker innen orgel-, kor- og klavermusikk.

Akademisk karriere

Etter examen artium fra latinlinjen med gresk på Bergen katedralskole i 1966 studerte han ved Universitetet i Bergen (latin, egyptologi), Universitetet i Oslo (gammelgresk) og Blackfriars ved University of Oxford (teologi). I 1992 tok han doktorgraden med avhandlingen The Greek Vocabulary of the Roman Imperial Cult and the New Testament ved det pavelige universitet Sankt Thomas Aquinas (Angelicum) i Roma.
Fra 1980 til 1990 var han knyttet til Teologisk fakultet ved Universitetet i Oslo. I årene 1980–1985 oversatte han De deuterokanoniske bøker for Bibelselskapet. 1985–1990 hadde han et professorat i nytestamentlig teologi og historie ved Det pavelige universitet San Tommaso in Urbe i Roma.

Bibliografi

Hauken har gitt ut både teologiske fagbøker, kulturhistorie og skjønnlitteratur (først og fremst innen krimsjangeren):
Miniskjørt

Miniskjørt er skjørt som vanligvis ikke når lenger enn til omtrent midt på låret, omkring 20–25 cm over kneet. Miniskjørt ble lansert som moteplagg tidlig på 1960-tallet og preget motebildet i Vesten fram til 1973. Etter å ha vært borte en tid, dukket det opp igjen på 1980-tallet, og har vært aktuelt siden. Miniskjørt brukes gjerne sammen med bare lår, strømpebukser eller tights, først og fremst av jenter og unge kvinner. 
Kjoler og skjørt med tilsvarende kort lengde har også vært plagg for småjenter og sportsantrekk for kvinner fra tidligere på 1900-tallet.

Bakgrunn og varianter

Både den britiske moteskaperen Mary Quant (født 1934) og franske André Courrèges (født 1924) hevder de «oppfant» miniskjørt og korte kjoler. Bilder av moderne miniskjørt skal første gang ha blitt publisert i den britiske utgaven av Vogue i 1962, og Ernestine Carter, moteredaktør i The Sunday Times 1955-1972, kalte 1963 The Year of the Leg. Selv om skjørtelengden vakte oppsikt og møtte motstand, ble moten fort populær over store deler av verden. Det kunne betraktes som en provokasjon, men også som uttrykk for kvinners selvbevissthet. Skuespilleren Kari Diesen stilte i en NRK-TV- reportasje der fotografen fikk med seg ansiktsuttrykkene til tilfeldige mennesker hun passerte. 
Skjørtet finnes i mange varianter i ulikt stoff, mønster og snitt. De kan nå til like over kneet eller høyt på låret. Ekstra korte miniskjørt med lengde på 20 cm kan kalles micro skirt eller micro mini skirt på engelsk.
Elisabeth Harnois

Liv og karriere

Harnois spilte i to filmer fem år gammel – Where are the Children? og One Magic Christmas. Hun spilte i reklamefilmer til hun fikk rollen som Alice i 1991 i serien Adventures in Wonderland som ble produsert for Disney Channel. Etter det har Harnois spilt i en rekke filmer og TV-serier opp gjennom sin karriere. Hun har blant annet spilt i Point Pleasant, en kortvarig serie fra 2005 som ble sendt på Fox. Hun fikk også en rolle i Pretty Persuasion, som portretterte Evan Rachel Woods venn.

Priser og nominasjoner

Harnois var nominert i klassen «Ung skuespillerinne i en komedie-/dramaspillefilm» for sin innsats i filmen One Magic Christmas (1985) under Young Artist Awards i 1987, og igjen i 1988 for «Beste Unge Skuespillerinne med gjesterolle i et TV-drama» i Highway to Heaven (1984) for episoden Man's Best Friend. Hun vant prisen i 1993 for «Fremstående Rolleinnehavere i et barneprogram» i Adventures in Wonderland (1991).
Dyson (operativsystem)

Dyson er en avart av det frie og åpne operativsystemet Illumos, som igjen baserer seg på OpenSolaris. Operativsystemet prøver å være så lik Debian som mulig, og de fleste programvarepakkene for Debian kan installeres på Dyson uten modifikasjoner.
Systemet benytter libc fra Illumos-kjernen og Service Management Facility som erstatning for Init.
Live in Europe (Transatlantic-album)

Sporliste

All tekst og musikk av Neal Morse, Roine Stolt, Pete Trewavas og Mike Portnoy unntatt Abbey Road-medleylåtene som er merket *, skrevet av John Lennon/Paul McCartney.
Jean Monnet

Liv og virke

Monnet var 16 år da han forlot Frankrike og reiste rundt i England, Skandinavia, Russland, Egypt, Canada og USA, som representant for sin fars cognac-selskap. Han returnerte til Frankrike i 1914, ved utbruddet av første verdenskrig. Monnet meldte seg til tjeneste for Frankrike og foreslo for landets president en plan for å koordinere de allierte ressurser, særlig med tanke på et bedre samarbeid mellom Frankrike og Storbritannia.
Etter første verdenskrig ble Monnet en av verdens ledende finansrådgivere. Ved Fredskonferansen i Paris (1919) var Monnet assistent for Étienne Clémentel, den franske ministeren for industri og handel. Clémentel foreslo et nytt europeisk økonomisk system, det ble avvist av de andre seiersmaktene ved konferansen, men forslaget om europeisk integrasjon ble tatt opp igjen av Monnet etter andre verdenskrig, la grunnlaget for det som etterhvert ble Den europeiske union (EU). I 1920 deltok han i deler av arbeidet for økonomisk gjenreisning i sentral- og Øst-Europa. Fra 1919 til 1923 var han stedfortredende generalsekretær i Folkeforbundet.
Jean Monnet var i perioden 1934 til 1936 han rådgiver for Chiang Kai-shek. Umiddelbart før utbruddet av andre verdenskrig ble han oppnevnt av Edouard Daladier for å forhandle med USA og Storbritannia. I London i 1940 inspirerte han de Gaulle og Churchill med en plan om en fransk-britisk union som felles front mot Tyskland. Prosjektet ble avslått av Philippe Pétain. Han var under krigen leder av de alliertes forsyningsorganisasjon.
Etter krigen ble han leder av Frankrikes planleggingskontor. Han utarbeidet i de siste krigsårene den såkalte Monnetplanen, for gjenreisningen av Frankrikes økonomi. Planen la vekt på et samarbeid mellom Frankrike og Tyskland. I perioden 1952 til 1954 var han president for Den Høye Myndighet for Det europeiske kull- og stålfellesskap.
Monnet var medforfatter av den såkalte Schuman-planen. Forhandlingene om planen som Monnet ledet, førte til kull- og stålfellesskapet. Han grunnlag «Aksjonskomiteen for Europas forente stater», og ble i 1976 utnevnt som Europas første æresborger.
Bolivia under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Zhuanghe

Zhuanghe (kinesisk: 庄河; pinyin: Zhuānghé) er et bydistrikt i den subprovinsielle by Dalian i provinsen Liaoning i Folkerepublikken Kina.
Befolkningen var på 878 974 innbyggere i 1999.

Samferdsel

Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Lancashire heeler

Opprinnelse og alder

Når kvegdriften sluttet, døde mange kveghunder ut, blant annet Lancashire heeler. Lancashire heeler ble avlet fram første gang på 1600-tallet, men dagens versjon ble avlet fram i 1960-årene, av at Welsh corgi ble blandet med Manchesterterrier. Og disse igjen ble blandet sammen med de få gjenværende hundene av rasen. Nå brukes den mest som selskapshund for de som ønsker en aktiv og sosial hund.

Rasestandard

Lancashire heeler er en lavstilt, kraftig og bevegelig arbeidshund. Den gjeter buskap og har terrierdrift for kanin- og rottejakt. Lancashire heeler er en glad hund som er meget hengiven overfor sin eier. 
Hodet skal stå i forhold til kroppen. Issen er flat, bred og smalnende mot øynene, som sitter bredt fra hverandre. Middels markert stopp. Nesepartiet er likt skallens lengde, smalnende mot snuten. Issen og nesepartiets overlinje er parallell. Leppene skal være stramme. 
Øynene skal være mandelformete, middelstore og mørke. Tippører eller stående ører. Saksebitt. Kraftige kjever med regelmessig bitt. Over- eller underbitt er ikke ønskelig. 
Øyne: Mandelformete, middels store med god innbyrdes avstand. Mørke, bortsett fra hos leverbrune der fargen kan være lysere  for å harmonere med pelsfargen.
Halsen skal være middels lang og velansatt på skulderpartiet. Brystkorgen skal være lang og godt velvet. Lendepartiet skal være kort. Rygglinjen skal være rett og jevn. Fortrinnsvis er kroppslengden 2 cm (målt fra manken til haleroten). I rasens orginale standard står følgende: Approximately 2.5 cms (1 in) longer than height at withers. (Measured from withers to set on of tail).
Skuldrene skal være vel tilbaketrukne og albuene tett inntil kroppen. Benstammen skal være kraftig. Forpotene tillates vridd lett utover, men ikke så mye at de blir svake eller hindrer fri bevegelse. Bakbena skal være muskukløse med lavt ansatt hase. Sett bakfra skal bena være parallelle, såvel i bevegelse som stående. Potene skal være små, faste og ha vel utviklete tredeputer. 
Halen skal være høyt ansatt, ukupert. Når oppmerksom bæres lett bøyet, men aldri ringlet over ryggen.  
Pels/Hårlag: Tynn underull og helt dekket av motstandskraftig, kort, tykk, hard og rett dekkpels. Noe lengre dekkpels på halsen. Underullen skal ikke synes gjennom dekkpelsen eller gjøre slik at pelsen på halsen står ut. Lang eller alt for bølget pels absolutt ikke ønskelig.
Tillatte farger er Black & tan; svart med rødbrune tegninger på neseparti, kinn og oftest over øynene, fra albuene og nedover (såkalte "tommel-tegninger" ønskelig), på bakbenas innsider og under halen. Brun & tan er også tillatt. Tanfargen kan avta noe med årene. Hvitt er ikke ønskelig, men en liten hvit flekk i brystet kan tillates.
Terrorangrepet i Bosaso 5. februar 2008

Bakgrunn

Al Shabaab er en islamsk-inspirert del av Den islamistiske rettsunion i Somalia, som av vestlige etterretningsorganisasjoner, blant annet PST i Norge, ansees som en terroristbevegelse.
Etiopiere i Somalia bruker Bosaso som et transitt-punkt for å reise til deres endelige mål i Jemen og videre ved å krysse derfra.

Angrepet

Bombene gikk av like ved inngangen til havnen i Bosaso, det kommersielle kjernepunktet i den autonome Puntland-regionen. Eksplosjonene kom som følge av håndgranater som gikk av innenfor et tidsrom på to minutter av hverandre, og var rettet mot et område av byen som hadde en stor andel etiopiske immigranter.

Skader

Mellom 20 og 25 ble drept og mellom 90 og 100 såret. Sykehuskilder beskrev situasjonen som utrolig stygg, der mange ofre hadde mistet armer eller bein i eksplosjonen. Bosasos ordfører ba alle leger og sykepleiere i byen om å komme å hjelpe til med behandlingen.

Ansvar

Den somaliske motstandsgruppen al Shabaab tok på seg ansvaret for tvillingangrepet. I en melding postet på Internett, skrevet på det somaliske språket, sa al Shabaab at de hadde rettet terrorangrepet mot havnen i Bossaso «etter å ha fått bekreftet at noen etiopiske soldater som slåss i Mogadishu levde der... noen tok med seg sine koner. Dette stedet (i Bossaso) var en plass der etiopiske soldater og soldater fra Puntland gikk for å få underholdning, med syndfulle hendelser og skadelig kultur».
Nicolás Otamendi

Landslaget

Han ble tatt ut i Argentinas tropp til VM i fotball 2018 i Russland.
Busmoen

Busmoen er en bydel vest i Lillehammer. Bydelen strekker seg fra sentrum, (Kirkegata) ned mot Lågendeltaet. På Busmoen lå den tidligere fabrikken til Døla-is og ostehøvelfabrikken til Thor Bjørklund & Sønner. I dag ligger bl.a. Fabrikken, som huser ca. 40 virksomheter innen kunst, kultur- og opplevelsesnæringene, på området. Her ligger også Lurhaugen, et grustak fra gammelt av som i dag er en grusslette som bl.a. brukes av sirkus som besøker byen på turné.
Sveamål

Sveamål er en dialekt i språket svensk. Sveamål regnes som ett av de seks dialektområdene i svensk. Uppland i Svealand er sentrum for dette språkområdet, og Gästrikland, sødre Hälsingland, sydøstre Dalarna, Västmanland øst for en grense mellom Hedströmmen og Kolbäcksån samt nordre og østre Södermanland regnes også til dette dialektområdet. Dialektene i dette området kan kalles uppsvenska mål. 
Resten av Södermanland, Närke, Östergötland (utenom den sørvestre delen), nordøstre Småland (Kalmar län nord for Kalmar) og Öland utgjør et overgangsområde mot götamålet. Dialektene i dette området kalles mellansvenska mål. 
De egentliga dalmålen i øvre Dalarna regnes også til sveamålsområdet. Den nordlige delen av Hälsingland utgjør et overgangsområde til Norrlandske mål.